stanford-oval/wikipedia huggingface dataset:
Hyperdimension Neptunia MK-II

| Hyperdimension Neptunia mk2> 超次元ゲイム ネプテューヌmk2 |
| --- | --- |

Kehittäjä:  Idea Factory Compile Heart
Julkaisija:  JP Compile Heart NA Nippon Ichi Software EU Tecmo Koei ASI Sony
Jakelija:  JP Sega, NA EU Tecmo Koei, ASI Sony
Käsikirjoittaja:  Natsumi Iwasaki
Taiteilija:  Tsunako
Pelisarja:  Hyperdimension Neptunia
Pelimoottori:  PhyreEngine
Julkaistu:  JP 18. elokuuta 2011EU 24. helmikuuta 2012NA 28. helmikuuta 2012
Lajityyppi:  roolipeli
Pelimuoto:  yksinpeli
Ikäluokitus:  ACB: MA 15+ CERO: C (15+)  ESRB: M  Virheellinen ESRB-arvo  PEGI: 12Virheellinen PEGI-arvo  CSRR: 12+
Alusta:  PlayStation 3
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK   : 
Hyperdimension Neptunia Mk2 (jap. 超次元ゲイム ネプテューヌmk2, Chō Jigen Game Neptune mk2) on Idea Factoryn ja Compile Heartin kehittämä sekä Compile Heartin ja Nippon Ichi Softwaren julkaisema jatko-osa Hyperdimension Neptunialle. Peli julkaistiin vuonna 2011 PlayStation 3:lle.
Juoni

Paha noita Majeconne on palannut ja Game Gyou World joutuu kaaokseen. Kaupat suljetaan ja useimmat lapset palvovat Magieconne kuin jumalatarta.
Aiheesta muualla

Hyperdimension Neptunia mk2 MobyGamesissa (englanniksi)
Ágios Nikólaos (Chalkidikí)

| Ágios Nikólaos Άγιος Νικόλαος |
| --- | --- |
 Ágios Nikólaoksen kylä.
 Ágios Nikólaos
 Koordinaatit: 40°14′56″N, 23°41′42″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Sithonía
Hallinto:  
 – Asutustyyppi:  kylä
 – Kallikrates-koodi:  1305010201
Korkeus:  90 m
Väkiluku (2011):  1 714
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Nikólaos (kreik. Άγιος Νικόλαος) on Kreikan kylä, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 714 (vuonna 2011).
Ágios Nikólaoksen Pyhän Georgioksen (Ágios Geórgios) kirkko.
Ágios Nikólaoksen kylä sijaitsee Sithonían niemen juuressa Chalkidikín niemimaalla noin 110 kilometriä kaakkoon Thessalonikista. Se on rakennettu noin 90 metrin korkeuteen merenpinnasta laskettuna. Kylä on syntynyt 1300-luvulla.
Ágios Nikólaos muodostaa myös laajemman kyläyhdyskunnan (Δημοτική Κοινότητα Αγίου Νικολάου, Dimotikí Koinótita Agíou Nikoláou), johon kuuluvat varsinaisen Ágios Nikólaoksen kylän lisäksi kylät Elaiónas, Fterotí, Galíni, Lagonísi, Órmos Panagías, Pýrgos, Salonikioú, Schoiniá, Vourvouroú ja Zográfou sekä saaret Aïmpelítsi, Diáporos, Eliá ja Peristéri. Koko yhdyskunnan väkiluku on 1 895. Niemen itärannikolla eli Singitikóslahden rannalla noin 2,5 kilometrin päässä sijaitseva Órmos Panagías toimii Ágios Nikólaoksen satamana.
Aiheesta muualla

Kuvia tai muita tiedostoja aiheesta Ágios Nikólaos Wikimedia Commonsissa
Work

Wikisanakirjassa on tähän liittyvä sananselitys: .
Work on englanninkielinen työtä tarkoittava sana. Se voi viitata myös seuraaviin:
”Work”, Kelly Rowlandin kappale vuodelta 2008
”Work”, Ciaran kappale vuodelta 2009
”Work”, Rihannan kappale vuodelta 2016
Work Group, yhdysvaltalainen levy-yhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Work”, voi hakea sivunnimihaulla, laajalla sivunnimihaulla tai tekstihaulla.
Wasa Graffitilandia

Wasa Graffitilandia on graffiti- ja katutaidenäyttely entisessä makasiinirakennuksessa Opistokadulla Vaasassa.. Toiminta alkoi vanhan Wasalandian tiloissa vuonna 2021 Vaasan Vaskiluodossa. Makasiinirakennuksissa toiminta alkoi 2023.. Näyttely palkittiin vuonna 2022 vaasalaisesta kulttuuriteosta.
Näyttelytoimintaa hoitaa vuonna 2014 perustettu pohjanmaalainen Katukulttuuri ry, jonka tarkoituksena on järjestää ja tukea erilaisia katukulttuuriin painottuvia tapahtumia. Seinäjoella on vastaava näyttely Seinäjoki Graffitilandia.
Aiheesta muualla

Näyttelyn sivusto
Häppölä

Häppölä voi tarkoittaa:
Leo Häppölä (1911–1998), kansanedustaja ja ministeri
Sami Häppölö (s. 1972), kaukalopalloilija
Toni Häppölä (s. 1981), jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Häppölä”, voi hakea sivunnimihaulla, laajalla sivunnimihaulla tai tekstihaulla.
William Nylander (kasvitieteilijä)

| William Nylander |
| --- | --- |
 William Nylander (1885)
Henkilötiedot
Syntynyt: 3. tammikuuta 1822 Oulu, Suomi
Kuollut: 29. maaliskuuta 1899 (77 vuotta) Pariisi, Ranska
Kansalaisuus:  suomalainen
Koulutus ja ura
Tutkimusalue:  kasvitiede
William Nylander (3. tammikuuta 1822 Oulu, Suomi – 29. maaliskuuta 1899 Pariisi, Ranska) oli suomalainen kasvitieteilijä ja Helsingin yliopiston ensimmäinen kasvitieteen professori vuosina 1857–1863. Vuodesta 1863 hän toimi vapaana tutkijana Pariisissa. Hän oli jäkälätutkija ja julkaisi vuonna 1854 uuden luonnollisen jäkäläjärjestelmän.
Elämäkerta

Nylander valmistui ylioppilaaksi vuonna 1839 Turussa. Vuonna 1847 hän väitteli 25-vuotiaana lääketieteen ja kirurgian tohtoriksi Helsingissä Keisarillisessa Aleksanterin-Yliopistossa. Lääkärin ammattinsa ohella hän oli kiinnostunut eläin- ja kasvitieteestä, ja hän tutki muun muassa hyönteistiedettä. 1850-luvulla hän kiinnostui yhä enemmän kasvitieteestä ja erityisesti jäkälistä. Nylander toimi aktiivisesti Societas pro Fauna et Flora Fennica -seurassa. Hänen julkaisujaan Helsingin seudun ja Karjalan kasvistosta pidetään Suomen floristisen tutkimuksen lähtökohtana ja monien myöhempien selvitysten malleina. Nylander työskenteli apurahojen turvin vuosina 1850–1857 Pariisissa, jossa hän keskittyi jäkälien tutkimukseen.
Yliopistoon perustettiin vuonna 1852 uusi kasvitieteen oppituoli, kun edellinen eläintieteen ja kasvitieteen yhdistetty professuuri jaettiin näiden oppiaineiden kesken kahdeksi itsenäiseksi viraksi. Nylander haki tätä virkaa ja tuli valituksi. Entistä yhdistettyä virkaa hoitanut Alexander von Nordmann jatkoi eläintieteen professorina. Nylander nimitettiin virkaan vuonna 1857. Hän julkaisi yhdessä lääkäri Thiodolf Saelanin kanssa vuonna 1859 luettelon Suomen kasvi- ja sienilajeista ja niiden levinneisyydestä, ja tässä yhteydessä luonnosteltiin maan luonnonhistoriallisen maakuntajaon runko. Nylander hoiti professorin virkaansa Helsingissä vain kolme vuotta, minkä jälkeen hän jäi virkavapaalle ja muutti takaisin Pariisiin, jossa toimi vapaana tutkijana. Tuolloin hän sai aseman maailman johtavana jäkälätutkijana, ja hän julkaisi runsaasti tieteellisiä artikkeleita. Hän erosi virastaan vuonna 1863, ja seuraajaksi nimitettiin Sextus Otto Lindberg.
Valtaosa William Nylanderin julkaisuista käsittelee jäkälien esiintymistä eri puolilla maailmaa, ja etenkin eräiden trooppisten alueiden jäkälien tuntemus on viime aikoihin asti ollut Nylanderin tutkimusten varassa. Kaikkiaan hänen arvioidaan kuvanneen noin 3 000 jäkälälajia tai -muotoa. Hänen julkaisujensa kokonaismäärä on yli 300, ja julkaisut käsittävät yli 4 000 sivua.
Nylander ei hyväksynyt saksalaisen Simon Schwendenerin esittämää ja sittemmin aivan oikeaksi osoittautunutta teoriaa, jonka mukaan jäkälät ovat sienten ja levien symbiooseja. Nylander ryhtyi tämän teorian eturivin vastustajaksi. Hän katkaisi pitkäaikaisetkin yhteytensä paitsi teorian kannattajiin myös niihin jäkälätieteilijöihin, jotka eivät vastustaneet sitä riittävän ponnekkaasti.
Nylander keräsi Ranskassa ollessaan huomattavan jäkäläkokoelman, jonka hän testamenttasi yliopistolle. Kokoelmaa säilytetään nykyään Kasvimuseon sieniosastolla, ja se käsittää yli 51 000 näytettä. Kokoelma on edelleen käytössä.
Hänen nimeämiensä eliöiden perässä käytetään tieteellisen nimen perään liitettävää auktorilyhenettä Nyl..
Aiheesta muualla

Kristina Carlson: William N. – päiväkirja.  (romaani)  Helsinki:  Otava, 2011.  ISBN 978-951-1-25592-5.
Work from Home

| ”Work from Home” Fifth Harmony ft>  Ty Dolla Sign |
| --- | --- | --- |

Singlen tiedot
 Albumilta: 7/27
 Julkaistu: 26. helmikuuta 2016
 Formaatti: digitaalinen lataus, suoratoisto
 Tuottaja(t): Ammo, DallasK
 Tyylilaji: pop, R&B
 Kesto: 03.34
 Levy-yhtiö: Epic Records, Syco Music, Sony Music
Fifth Harmonyn muut singlet
| ”I'm in Love with a Monster” 2015 | ”Work from Home” 2016 | ”All in My Head (Flex)” 2016 |
Ty Dolla Signin muut julkaisut
| ”Wavy” 2016 | ”Work from Home” 2016 | ”Sucker for Pain” 2016 |
Work from Home on yhdysvaltalaisyhtye Fifth Harmonyn kappale, jolla vierailee myös yhdysvaltalaislaulaja Ty Dolla Sign. Sen julkaisivat Epic Records, Syco Music ja Sony Music yhtyeen toisen, 7/27-studioalbumin ensimmäisenä singlenä 26. helmikuuta 2016. Kappaleen ovat sanoittaneet Joshua Coleman, Dallas Koehlke, Jude Demorest, Tyrone Griffin, Jr., Alexander Izquierdo, ja Brian Lee, joista kaksi ensimmäistä myös tuottivat sen. "Work from Home" on lajityypiltään pop ja R&B kappale, jossa on elementtejä myös trapistä sekä trooppisesta housesta. Kappaleen sanat kuvastavat sanaa "work" (työ) eufemismina seksille. Monet musiikkimediat listasivat kappaleen heidän vuoden parhaimpien kappaleiden listoille.
"Work from Home" pääsi ensimmäisellä listaviikollaan Yhdysvaltain Billboard Hot 100-listan sijalle 12., josta se nousi lopulta sijalle 4. sen kolmannellatoista listaviikolla. Tämä teki siitä Fifth Harmonyn kaikkien aikojen menestyneimmän singlen kyseisellä listalla. "Work from Homesta" tuli myös Billboard Hot 100-listan ensimmäinen viiden parhaan joukkoon päässyt tyttöbändin kappale sitten syyskuun 2006, jolloin The Pussycat Dollsin kappale "Buttons" pääsi listan sijalle 3. Lisäksi kappale pääsi Yhdysvalloissa myös Mainstream Top 40 ja Rhythmic Songs-listoille. Joulukuussa 2016 kappaletta oli myyty Yhdysvalloissa 1,4 miljoonaa digitaalista kopiota. Kappale on myynyt myös moninkertaista platinaa lukuisissa valtioissa, mukaan lukien Kanadassa ja Yhdysvalloissa joissa se myi viisinkertaista platinaa.
Kappaleelle on toteutettu myös Director X:n ohjaama musiikkivideo, joka julkaistiin videopalvelu YouTubessa singlen julkaisupäivänä. Video kuvattiin talonrakennustyömaalla. Musiikkikriitikot arvostelivat videota sen kaksimielisistä visuaaleista, jotka korostuvat hyvin myös kappaleen sanoissa. Videolla nähdään yhtyeen jäsenet vuorovaikutuksessa rakennusmiesten kanssa sekä esittämässä koreografioituja tanssirutiineja työvarusteisiin pukeutuneina. "Work from Home" voitti sekä vuoden 2016 MTV Music Awardsissa että American Music Awardsissa palkinnon kategoriassa "Paras yhteistyö". Lokakuussa 2016 kappaleen musiikkivideo rikkoi YouTubessa miljardin näyttökerran rajan ja siitä tuli vuoden 2016 katsotuin YouTube-video.
Käännös suomeksi
Häntäputkikuono

| Häntäputkikuono |
| --- | --- |
 N. vizcaccian kallo
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hedelmälepakot Pteropodidae
Suku::  Nyctimene
Laji::  vizcaccia
Kaksiosainen nimi
 Nyctimene vizcaccia  Thomas, 1914 

Alalajit
 Nyctimene vizcaccia vizcaccia  Nyctimene vizcaccia bougainville 
Katso myös
   Häntäputkikuono Wikispeciesissä   Häntäputkikuono Commonsissa 
Infobox OKVirheellinen NIMI-arvoIUCN-testi OK: 
Häntäputkikuono (Nyctimene vizcaccia) on Papua-Uusi-Guineassa ja Salomonsaarilla elävä hedelmälepakoiden heimoon kuuluva  lepakkolaji. Sitä tavataan luonnotilaisissa trooppisissa metsissä, harvoin myös häirityissä metsissä ja plantaaseilla, päivänsä se viettää puissa tai tiheässä kasvillisuudessa.
Nisäkäsnimistötoimikunnan ehdotus lajin suomenkieliseksi nimeksi on häntäputkikuono.
Zindagi Na Milegi Dobara

| Zindagi Na Milegi Dobara |
| --- | --- |

Ohjaaja:  Zoya Akhtar
Käsikirjoittaja:  Zoya Akhtar Reema Kagti
Tuottaja:  Farhan Akhtar Ritesh Sidhwani
Säveltäjä:  Shankar-Ehsaan-Loy
Kuvaaja:  Carlos Catalan
Leikkaaja:  Ritesh Soni Anand Subaya
Koreografi:  Bosco-Caesar Vaibhavi Merchant
Pääosat:  Hrithik Roshan Abhay Deol Farhan Akhtar Katrina Kaif Kalki Koechlin Ariadna Cabrol
Valmistustiedot
Valmistusmaa:  Intia
Tuotantoyhtiö:  Eros International Excel Entertainment
Levittäjä:  Eros International Netflix
Ensi-ilta:  15. heinäkuuta 2011
Kesto:  154 min
Alkuperäiskieli:  hindi englanti
Aiheesta muualla
IMDb 
Elonet
AllMovie
Infobox OKNimi-testi OK: 
Zindagi Na Milegi Dobara (hindiksi ज़िन्दगी न मिलेगी दोबारा, Zindagī na milegī dobārā, suomeksi ”Elämä ei tule toistumaan”) on vuonna 2011 ilmestynyt intialainen hindinkielinen draamakomediaelokuva, jonka on ohjannut Zoya Akhtar. Pääosia näyttelevät Hrithik Roshan, Abhay Deol, Farhan Akhtar, Katrina Kaif, Kalki Koechlin ja Ariadna Cabrol. Elokuvaa kuvattiin Espanjassa, Intiassa, Egyptissä ja Britanniassa.
Elokuva kertoo kolmen miehen ystäväporukasta, joka päättää toteuttaa unelmalomansa yhden heistä mentyä kihloihin.
Zindagi Na Milegi Dobara oli yleisö- ja arvostelumenestys. Box Office India julisti sen ”hitiksi”. Elokuva esitettiin Suomessa Rakkautta ja anarkiaa -elokuvafestivaaleilla.
Näyttelijät

| 0 | 1 | 2 |
| --- | --- | --- |
|  Hrithik Roshan  | … |  Arjun   |
|  Abhay Deol  | … |  Kabir   |
|  Farhan Akhtar  | … |  Imraan   |
|  Katrina Kaif  | … |  Laila   |
|  Kalki Koechlin  | … |  Natasha   |
|  Ariadna Cabrol  | … |  Nuria   |
|  Naseeruddin Shah  | … |  Salman Habib   |
|  Deepti Naval  | … |  Rahila   |
|  Anisa Butt  | … |  Natashan sisar   |
Soundtrack

Kaikki sanat Javed Akhtar, kaikki sävellykset Shankar-Ehsaan-Loy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Dil Dhadakne Do” | Shankar Mahadevan, Suraj Jagan, Joi Barua | 3.51 |  |  |  |  |  |  |
| 2. | ”Ik Junoon (Paint It Red)” | Shankar Mahadevan, Vishal Dadlani, Ehsaan Noorani, Alyssa Mendonsa, Gulraj Singh | 5.00 |  |  |  |  |  |  |
| 3. | ”Khwabon Ke Parindey” | Alyssa Mendonsa, Mohit Chauhan | 4.13 |  |  |  |  |  |  |
| 4. | ”Señorita” | Farhan Akhtar, Hrithik Roshan, Abhay Deol, Maria del Mar Fernández | 3.51 |  |  |  |  |  |  |
| 5. | ”Der Lagi Lekin” | Shankar Mahadevan | 5.57 |  |  |  |  |  |  |
| 6. | ”Sooraj Ki Baahon Mein” | Loy Mendonsa, Dominique Cerejo, Clinton Cerejo | 3.25 |  |  |  |  |  |  |
| 7. | ”Toh Zinda Ho Tum” | Farhan Akhtar | 1.44 |  |  |  |  |  |  |
| 8. | ”Ik Junoon (Paint It Red)” (Remix)  | Shankar Mahadevan, Vishal Dadlani, Ehsaan Noorani, Alyssa Mendonsa, Gulraj Singh | 4.04 |  |  |  |  |  |  |
| 9. | ”Señorita” (Remix)  | Farhan Akhtar, Hrithik Roshan, Abhay Deol, Maria del Mar Fernández | 4.23 |  |  |  |  |  |  |
|  |  |  | 36.27 |  |  |  |  |  |  |
Palkinnot

Zindagi Na Milegi Dobara voitti kaksi National Film Awards -palkintoa, parhaasta äänityksestä ja koreografiasta. Se voitti useita palkintoja myös alueellisissa palkintogaaloissa, pääasiassa parhaan elokuvan ja ohjauksen kategorioissa. Näihin kuuluivat Filmfare Awards, Stardust Awards, Zee Cine Awards, International Indian Film Academy Awards, Screen Awards, Apsara Film & Television Producers Guild Awards ja Asian Film Awards.
Aiheesta muualla

Wikimedia Commonsissa on kuvia tai muita tiedostoja aiheesta .
Zindagi Na Milegi Dobara Internet Movie Databasessa (englanniksi)
Zindagi Na Milegi Dobara AllMoviessa. (englanniksi)
Ángel Marcos

| 0 | 1 | 2 |
| --- | --- | --- |

Henkilötiedot
Koko nimi: Ángel Alberto Marcos
Syntymäaika: 7. huhtikuuta 1943 (ikä 81)
Syntymäpaikka: Buenos Aires, Argentiina
Pituus: 174 cm
Seurat
| Vuodet | Seura | O (M) |
| 1963–1966 1966 1967–1971 1971–1975 1975–1978 |  Ferro Carril Oeste  Nueva Chicago  Chacarita Juniors  FC Nantes Atlantique  Toulouse FC |       82 (34) 86 (38) |
Maajoukkue
|  |  Argentiinan maajoukkue | 33 (?) |
Valmennusura
1977–1978 1984–1989 1990–1993 1993–1994 1994–1995 1996–1997 1999–2001 2001–2002 2002–2003:  Toulouse FC  Port-Gentil  ES La Rochelle  Ismaily SC  Al Ain FC  Ismaily SC  Chamois Niortais FC  FC Lorient  FC Nantes Atlantique
 Seurajoukkueuran tilastot kattavat vain kansalliset sarjat.
Ángel Marcos (s. 7. huhtikuuta 1943) on argentiinalainen jalkapallovalmentaja ja entinen hyökkääjä. Vuodesta 2008 lähtien hän on toiminut ranskalaisseura Chamois Niortais'n teknisenä neuvonantajana.
Ura pelaajana

Marcos aloitti peliuransa vuonna 1963 Ferro Carril Oesten hyökkääjänä ja oli mukana voittamassa Argentiinan kakkosdivisioonan mestaruutta samana vuonna. Hän edusti seuraa kolme vuotta ja siirtyi 1966 lyhyeksi aikaa Club Atlético Nueva Chicagoon, josta hän jo samana vuonna jatkoi Chacarita Juniorsiin. Vuonna 1969 Marcos oli Chacaritan kapteenina voittamassa seuran historian ainoaa Metropolitano-mestaruutta.
Edustettuaan nelisen vuotta Chacaritaa Marcos jätti kotimaansa kentät ja siirtyi 1971 ranskalaisseura FC Nantes Atlantiqueen. Hän aloitti uransa Nantes'ssa vahvasti iskien debyyttikaudellaan 20 liigamaalia. Kaudella 1972/73 Marcos oli voittamassa seuran kanssa Ranskan mestaruutta ollen tärkeä osa José Arribas'n jeu à la nantaise-pelitapaa.
Kesällä 1975 Marcos jätti Nantes'n ja siirtyi Toulouseen, jossa pelasi uransa kolme viimeistä kautta. Hän lopetti ammattilaisuransa 35-vuotiaana 1978. Argentiinan maajoukkueessa hän esiintyi 33 kertaa.
Ura pelaajana > Meriitit pelaajana

Argentiinan 2. divisioona: 1963
Metropolitano: 1969
Ranskan mestaruus: 1973
Ura valmentajana

Marcos aloitti valmennusuransa jo vuonna 1977 Toulousen pelaajavalmentajana. Päätettyään peliuransa hän oli vuosia sivussa valmennustehtävistä, kunnes siirtyi 1984 gabonilaisen Port-Gentil'n päävalmentajaksi. Hän valmensi seuraa viitisen vuotta ja voitti 1989 Gabonin cup-mestaruuden.
Gabonin vuosiensa jälkeen Marcos palasi 1990 Ranskaan ja valmensi kolme vuotta amatööriseura ES La Rochellea, kunnes palasi jälleen 1993 Afrikkaan, nyt tosin egyptiläisen Ismailyn päävalmentajaksi. Hän valmensi Ismailya vuoden ja siirtyi 1994 Al Ainin valmentajaksi. Marcos johdatti seuran 1995 Arabiemiraattien cupin finaaliin. Kaudella 1996/97 hän valmensi toistamiseen Ismailya.
Lokakuussa 1999 Marcos palasi Ranskaan ja siirtyi Division 2:ssa ongelmiin ajautuneen Chamois Niortais'n päävalmentajaksi. Marcosin johdolla seura säilyi sarjassa ja seuraavalla kaudella Marcos johdatti seuran komeasti neljänneksi. Lisäksi seura eteni Coupe de la Liguessä aina välieriin saakka. Menestyksestä huolimatta hän jätti seuran kesällä 2001.
Elokuussa 2001 hän siirtyi Division 1:een nousseen FC Lorientin päävalmentajaksi. Pesti jäi kuitenkin lyhyeksi sillä tammikuussa 2002 hän siirtyi FC Nantes'n peräsimeen. Marcosin johdolla mestaruutta puolustanut seura sijoittui lopulta kymmenenneksi. Hän jatkoi päävalmentajana myös kaudella 2002/03, mutta yhdeksäs sija liigassa ei tyydyttänyt ja argentiinalainen sai lähteä kauden jälkeen.
Nantes-pestinsä jälkeen Marcos on toiminut L’Equipe-lehden jalkapalloasiantuntijana ja vuodesta 2008 lähtien Chamois Niortais'n teknisenä neuvonantajana.
Ura valmentajana > Meriitit valmentajana

Gaboniin cup: 1989
Arabiemiraattien Cup
Hopeaa: 1995
| 0 | 1 | 2 |
| --- | --- | --- |
| Edeltäjä: Richard Bucher | Toulouse FC:n päävalmentaja 1977–1978 | Seuraaja: Just Fontaine |
| 0 | 1 | 2 |
| --- | --- | --- |
| Edeltäjä: Christian Gourcuff | FC Lorientin päävalmentaja 8/2001–1/2002 | Seuraaja: Yvon Pouliquen |
| 0 | 1 | 2 |
| --- | --- | --- |
| Edeltäjä: Raynald Denoueix | FC Nantes Atlantiquen päävalmentaja 1/2002–2003 | Seuraaja: Loïc Amisse |
International Astronautical Congress

IAC:n kongeressi vuonna 2010 Prahassa.
International Astronautical Congress (IAC) on vuosittain International Astronautical Federationin järjestämä avaruustutkimusalan maailmanlaajuinen tapaaminen. IAF:n lisäksi järjestäviin organisaatioihin kuuluvat International Academy of Astronautics ja  International Institute of Space Law (IISL) ja yleensä isäntämaan avaruusjärjestö.
Kongressilla on tuhansia osanottajia. Puhetilaisuuksia on rinnakkain eri teemoista (Mars-tutkimus, avaruushistoria, kantoraketit,  tulevaisuudenskenaariot jne.) satoja viikon aikana. Kokous on kansainvälisen COSPARin kokoukseen verrattuna enemmän tekniikkaan kuin avaruustieteeseen painottuva
Konferenssit

Ensimmäinen IAC järjestettiin Pariisissa 30.9.-2.10.1950
2. IAC järjestettiin Lontoossa alkaen 2.9.1951.
3. IAC järjestettiin Stuttgartissa alkaen 1.9.1952.
4. IAC järjestettiin Zürichissä 3.-8.8.1953.
5. IAC järjestettiin Innsbruckissa, Itävallassa, 2.-7.8.1954.
6. IAC järjestettiin Kööpenhaminassa vuonna 1955, jolloin Yhdysvaltain ja Neuvostoliiton ilmoitukset satelliitin laukaisusta vuosina 1957-1958 oli jo yleisesti tunnettu.
7. IAC järjestettiin Roomassa vuonna 1956
8. IAC järjestettiin Barcelonassa Espanjassa vuonna 1957. Tilaisuus oli ilmeisesti päättynyt ennen Neuvostoliiton Sputnikin laukaisua.
9. IAC järjestettiin Amsterdamissa vuonna 1958
10. IAC järjestettiin Lontoossa vuonna 1959
11. IAC järjestettiin Tuhholmassa vuonna 1960
12. IAC järjestettiin Washington, DC:ssä, vuonna 1961. Tämä oli ensi kerta, kun IAC kokoontui varsinaisessa avaruustoiminnassa mukana olevassa maassa, edelliset kokoukset olivat olleet kaikki Euroopassa, jossa harrastettiin vain luotainrakettitoimintaa.
13. IAC järjestettiin Varnassa, Bulgariassa, 23.-19.9.1962 eli ensi kertaa Neuvostoliiton liittolaismaassa.
14. IAC järjestettiin Pariisissa 25.9.-1.10.1963. Tässä vaiheessa Länsi-Euroopan avaruustoiminnan aloittaminen monikansallisena yhteystyönä oli jo pitkällä.
15. IAC järjestettiin Varsovassa 7.-12.9.1964
16. IAC järjestettiin Ateenassa 13.-18.10.1965
17. ja 18. kongressien (vuodet 1966 ja 1967) tiedot puuttuvat IAF:n sivuilta
19. IAC järjestettiin  ... TÄYDENNETÄVÄ!
Vuonna 1992 IAC ja COSPAR konferenssit järjestettiin samaan aikaan Washington, DC:ssä
Vuonna 2002 järjestettiin IAC ja COSPARin yhteinen konferenssi Teksasissa
Vuonna 2007 IAC järjestettiin 24.-29. syyskuuta 2007 Hyderabadissa, Andhra Pradeshin läänissä, Intiassa.
Vuonna 2009 kuudeskymmenes International Astronautical Congress pidettiin Daejeonissa, Korean tasavallassa
IAC 2010 järjestettiin 20.-24.9. Prahassa
63. International Astronautical Congress järjestetään Napolissa 1.-5.10.2012.
Aiheesta muualla

Wikimedia Commonsissa on kuvia tai muita tiedostoja aiheesta .
IAF
IAC 2007 (Arkistoitu – Internet Archive)
ESAn engl. artikkeli IAC 2007:stä
Île Verte (Saint-Pierre ja Miquelon)

| --- | --- |
Sijainti:   Saint-Pierre  Newfoundland ja Labrador  Saint-Pierre ja Miquelon Ranska/Kanada (kiistelty)
Saariryhmä:  Saint-Pierre ja Miquelon
Merialue:  Atlantti
Korkein kohta:  47 m
muokkaa - muokkaa wikitekstiä - muokkaa Wikidataa
Île Verte (engl. Green Island) on Saint-Pierre ja Miquelonin saariryhmään kuuluva pieni kallioinen saari, joka sijaitsee Ranskan ja Kanadan välisen aluevesirajan kohdalla. Kumpikin valtio vaatii saarta itselleen.
Saarelle rakennettiin vuonna 1908 ensimmäinen majakka, joka korvattiin uudella vuonna 1955. Nykyinen, kolmas majakka on vuodelta 1993.
Huittipenkoja

| Huittipenkoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Laulupenkojat Psophodidae
Suku::  Laulupenkojat Psophodes
Laji::  olivaceus
Kaksiosainen nimi
 Psophodes olivaceus  (Latham, 1802) 
Katso myös
   Huittipenkoja Wikispeciesissä   Huittipenkoja Commonsissa 
Infobox OKNimi-testi OKIUCN-testi OK: 
Huittipenkoja (Psophodes olivaceus) eli aiemmalta nimeltään piiskatimali on Australiassa tavattava laulupenkojien heimoon kuuluva varpuslintu.